Gözəl qadın (Əhməd Cavad)
Sən kimdən öyrəndin belə ədam,
Ey xəstə şairin ilhamı gözəl?
Solğun dodağından cami-sevdanı 
İçirmişdir mənə saqiyi-əzəl.

Gözəllik tacını qoydun başına,
Dünyaya çəkmədin kabusi-ələm;
Sən bir mələksən ki, baxıb qaşına 
Əlində şairin titrəmiş qələm!

Söz yox ki, hüsnünə xilqət günündə 
Qüdrət qələm çalmış, susmuş mələklər... 
Əvvəl cansız ikən, sonra önündə 
Quşlar gəlmiş dilə, gülmüş çiçəklər.

Anıldıqca sənin sevgili adm 
Bulmuş kamalını şerin hünəri;
Qarşmda diz çökmüş, ey gözəl qadın, 
Dünyanın ən böyük sənət ərləri.
1924
1924-cü ilin şeirləri